106. ΑΠΟΦΑΣΗ ΥΠΟΥΡΓΩΝ   ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ  ΤΑΞΗΣ Αριθ. 2015007/1423/0022  της 14 Φεβρ./16 Μαρτ. 1989  (ΦΕΚ Β΄ 199)  Αναπροσαρμογή ειδικής αποζημίωσης του προσωπικού της Ελληνικής Αστυνομίας και του Πυροσβεστικού Σώματος που θα εργάζεται πλέον του 5νθημέρου την εβδομάδα. Έχοντας υπόψη: 1.Την αριθ. 14867/Φ 012.5/57 από 27.11.1981 κοινή απόφαση των Υπουργών Προεδρίας Κυβερνήσεως και Δημόσιας Τάξης «Για την καθιέρωση της 5νθήμερης εβδομάδας εργασίας επί του εν γένει προσωπικού και Υπηρεσιών του Υπουργείου Δημόσιας Τάξης κ.λπ., που κυρώθηκε με το άρθρ. 55 του Νομ. 1249/15.4.1982 (ΦΕΚ 43 τ.Α΄). 2.Την ιδιοτυπία των συνθηκών λειτουργίας των Υπηρεσιών της Ελληνικής Αστυνομίας και του Πυροσβεστικού Σώματος η οποία επιβάλλει την απασχόληση ορισμένου προσωπικού αυτής πλέον του 5νθημέρου την εβδομάδα. 3.Την ανάγκη αναπροσαρμογής της ειδικής αποζημίωσης του προσωπικού της Ελληνικής Αστυνομίας και του Πυροσβεστικού Σώματος για εργασία του πλέον 5νθημέρου την εβδομάδα, λόγω της μη αύξησής της από το έτος 1981. 4.Την αριθ. 7004/3/88 από 22.12.88 απόφαση του Πρωθυπουργού και του Υπουργού Δημόσιας Τάξης «Ανάθεση αρμοδιοτήτων στον Υφυπουργό Δημόσιας Τάξης», αποφασίζουμε: Αναπροσαρμόζουμε και καθορίζουμε σε 3.000 δραχμές την ειδική αποζημίωση για κάθε ημέρα απασχόλησης πλέον του 5νθημέρου την εβδομάδα του προσωπικού της Ελληνικής Αστυνομίας και Πυροσβεστικού Σώματος λόγω της φύσης της Υπηρεσίας και της ιδιοτυπίας των συνθηκών λειτουργίας των Αστυνομικών και Πυροσβεστικών Υπηρεσιών. Η υπ’ αριθ. 14868 Φ.0125/58 από 27.11.1981 κοινή απόφαση των Υπουργών Οικονομικών και Δημόσιας Τάξης «Για την καθιέρωση αποζημίωσης για το προσωπικό του Υπουργείου Δημόσιας Τάξης και των Υπηρεσιών αυτού που θα εργάζεται πλέον του 5νθημέρου την εβδομάδα» δεν ισχύει για το προσωπικό της Ελληνικής Αστυνομίας και του Πυροσβεστικού Σώματος. Η παρούσα απόφαση, που ισχύει από 1.2.1989, να δημοσιευθεί στην Εφημερίδα της Κυβερνήσεως και να κυρωθεί με Νόμο με μέριμνα του Υπουργείου Οικονομικών. Κυρώθηκε και έχει ισχύ νόμου από την έκδοσή της από την παρ. 1 άρθρ. 7 Νόμ. 1858/1989, ΦΕΚ Α΄ 148 (τόμ. 21Α, σελ. 208,925). Η ανωτέρω ειδική αποζημίωση αυξήθηκε από 1 Ιαν. 1993 σε 6.000 δρχ. για κάθε ημέρα απασχόλησης πέραν του 5νθημέρου από την παρ. 1 άρθρ. 7 Νόμ. 2129/1993, (ΦΕΚ Α΄ 57), (τόμ. 29 σελ. 90,873). Επίσης με την παρ. 3 άνω άρθρ. 7 Νόμ. 2129/1993 η ανωτέρω αποζημίωση χορηγείται από 1 Ιαν. 1993 και στο προσωπικό Λιμενικού Σώματος. Με την υπ’ αριθ. 2/17613/0022/29 Μαρτ. – 8 Απρ. 1999 (ΦΕΚ Β΄ 328) αποφ. Υπ. Οικον. και  Δημ. Τάξης, ορίστηκε ότι: 1.Η Ειδική αποζημίωση που χορηγείται στο αστυνομικό προσωπικό της Ελληνικής Αστυνομίας, στο Πυροσβεστικό Προσωπικό του  Πυροσβεστικού  Σώματος  και  στους   (Αντί για τη σελ. 16,583(β) Σελ.  16,583(γ) Τεύχος 1332 Σελ. 79 Υπουργείο Δημόσιας Τάξης (Οργανικές Διατάξεις) 4.Α.α.106   166 Συνοριακούς Φύλακες του Υπουργείου Δημόσιας Τάξης με τις διατάξεις του εδαφ. α΄ της παρ. 1 του άρθρ. 7 του Νόμ. 2129/93 (ΦΕΚ Α΄ 57) (Τόμ. 29 σελ. 90,873) καθορίζεται από 1 Ιαν. 1999 σε 7.000 δραχμές για κάθε ημέρα απασχόλησης πέραν του πενθημέρου την εβδομάδα. 2.Η ισχύς της παρούσας απόφασης αρχίζει από 1.1.1999».  107. ΑΠΟΦΑΣΗ ΥΦΥΠΟΥΡΓΟΥ   ΔΗΜΟΣΙΑΣ ΤΑΞΗΣ   Αριθ. 9010/1/3δ  της 31 Μαρτ./20 Απρ. 1989 (ΦΕΚ Β΄ 281) Λειτουργία περιοδικού «Αστυνομική Επιθεώρηση».  Η άνω απόφαση τροποιήθηκε από την με Αριθ. 9011/6/2-ζ/19 Ιουλ. 6 Αυγ. 1996 (ΦΕΚ Β’ 672) αποφ. Υπ. Δημ. Τάξης κατωτ. σελ. 24,9907.